ΑΠΟΦΑΣΗ ΤΗΣ ΕΠΙΤΡΟΠΗΣ της 14ης Οκτωβρίου 1997 σχετικά με τους όρους υγείας των ζώων και κτηνιατρικής πιστοποίησης για τις εισαγωγές νωπού κρέατος και προϊόντων με βάση το κρέας από την Ομοσπονδιακή Δημοκρατία της Γιουγκοσλαβίας και σχετικά με την τροποποίηση των αποφάσεων 81/547/ΕΟΚ και 97/222/ΕΚ (Κείμενο που παρουσιάζει ενδιαφέρον για τον ΕΟΧ) (97/737/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 72/462/ΕΟΚ του Συμβουλίου, της 12ης Δεκεμβρίου 1972, περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου και χοιρείου είδους και νωπών κρεάτων προελεύσεως τρίτων χωρών (1), όπως τροποποιήθηκε τελευταία από την οδηγία 96/91/ΕΚ (2), και ιδίως τα άρθρα 14, 16, 21α και 22,

την οδηγία 92/118/ΕΟΚ του Συμβουλίου, της 17ης Δεκεμβρίου 1992, για τον καθορισμό των όρων υγειονομικού ελέγχου καθώς και των υγειονομικών όρων που διέπουν το εμπόριο και τις εισαγωγές στην Κοινότητα προϊόντων που δεν υπόκεινται, όσον αφορά τους προαναφερόμενους όρους, στις ειδικές κοινοτικές ρυθμίσεις που αναφέρονται στο κεφάλαιο 1 του παραρτήματος Α της οδηγίας 89/662/ΕΟΚ και, όσον αφορά τους παθογόνους παράγοντες, της οδηγίας 90/425/ΕΟΚ (3), όπως τροποποιήθηκε τελευταία από την οδηγία 96/90/ΕΚ (4), και ιδίως το άρθρο 10 παράγραφος 2 στοιχείο γ), σε σχέση με το παράρτημα Ι κεφάλαιο 10,

Εκτιμώντας:

ότι, μετά τη διαίρεση της Γιουγκοσλαβίας, πρέπει να καθοριστούν ειδικοί όροι υγείας των ζώων και κτηνιατρικής πιστοποίησης για τις εισαγωγές νωπού κρέατος από την Ομοσπονδιακή Δημοκρατία της Γιουγκοσλαβίας και να τροποποιηθεί αναλόγως η υφιστάμενη νομοθεσία 7 ότι πρέπει να καθιστούν παρόμοιες απαιτήσεις για τις εισαγωγές νωπού κρέατος από την Πρώην Γιουγκοσλαβική Δημοκρατία της Μακεδονίας με τροποποίηση της απόφασης 81/547/ΕΟΚ της Επιτροπής (5), όπως τροποποιήθηκε τελευταία από την απόφαση 92/453/ΕΟΚ (6) 7

ότι, κατόπιν διενέργειας κοινοτικής κτηνιατρικής επιθεώρησης, φαίνεται ότι η κατάσταση της υγείας των ζώων στην Ομοσπονδιακή Δημοκρατία της Γιουγκοσλαβίας είναι συγκρίσιμη με εκείνη των κοινοτικών χωρών, ιδίως σε ό,τι αφορά τις νόσους που μπορούν να μεταδοθούν μέσω του κρέατος 7

ότι, επιπλέον, οι αρμόδιες κτηνιατρικές αρχές της Ομοσπονδιακής Δημοκρατίας της Γιουγκοσλαβίας επιβεβαίωσαν ότι η εν λόγω χώρα ήταν επί τουλάχιστον 12 μήνες απαλλαγμένη από πανώλη των βοοειδών, αφρικανική πανώλη των χοίρων, φυσαλιδώδη νόσο των χοίρων και μεταδοτική παράλυση των χοίρων (νόσο του Teschen) 7

ότι δεν διενεργήθηκαν εμβολιασμοί για τις παραπάνω νόσους κατά τους τελευταίους 12 μήνες τουλάχιστον 7 ότι διενεργήθηκε εμβολιασμός κατά της κλασικής πανώλους των χοίρων στην Ομοσπονδιακή Δημοκρατία της Γιουγκοσλαβίας 7 ότι εμφανίζονται κατά καιρούς κρούσματα κλασικής πανώλους των χοίρων 7 ότι, γι' αυτό το λόγο, οι εισαγωγές νωπού κρέατος ζώων του χοιρείου είδους από την εν λόγω χώρα δεν πρέπει να επιτρέπονται, παρά μόνο για χρήσεις άλλες πλην της ανθρώπινης κατανάλωσης 7

ότι το 1996 εμφανίστηκε αφθώδης πυρετός σε τμήματα της εν λόγω επικράτειας, στην περιοχή Κοσσυφοπεδίου-Μετοχίων, αλλά δεν διενεργήθηκε εμβολιασμός 7 ότι, γι' αυτό το λόγο, δεν πρέπει να επιτρέπονται, προς το παρόν, οι εισαγωγές νωπού κρέατος βοοειδών και αιγοπροβάτων από την εν λόγω περιοχή 7

ότι οι αρμόδιες αρχές της Ομοσπονδιακής Δημοκρατίας της Γιουγκοσλαβίας ανέλαβαν τη δέσμευση να ανακοινώσουν στην Επιτροπή και τα κράτη μέλη εντός 24 ωρών, με τηλεομοιοτυπία, τηλετύπημα ή τηλεγράφημα, την εμφάνιση οποιασδήποτε από τις προαναφερόμενες νόσους ή οποιαδήποτε μεταβολή στην πολιτική εμβολιασμού κατά των νόσων αυτών 7

ότι οι όροι υγείας των ζώων και οι κτηνιατρικές πιστοποιήσεις πρέπει να προσαρμοστούν στις συνθήκες υγείας των ζώων της συγκεκριμένης χώρας η οποία δεν είναι κράτος μέλος 7

ότι πρέπει να καθοριστούν άλλοι υγειονομικοί όροι για το κρέας το οποίο δεν προορίζεται για ανθρώπινη κατανάλωση σύμφωνα με τις διατάξεις της οδηγίας 92/118/ΕΟΚ και της απόφασης 89/18/ΕΟΚ της Επιτροπής (7) που αφορά τους όρους εισαγωγής από τρίτες χώρες νωπού κρέατος για σκοπούς άλλους εκτός από την ανθρώπινη κατανάλωση 7

ότι η εισαγωγή αδένων και οργάνων που επιτρέπεται από τη χώρα προορισμού υπόκειται στις διατάξεις της οδηγίας 92/118/ΕΟΚ 7

ότι, κατά συνέπεια, η απόφαση 97/222/ΕΚ της Επιτροπής (8), η οποία καθορίζει τον κατάλογο των τρίτων χωρών οι οποίες επιτρέπεται να χρησιμοποιούν το υπόδειγμα πιστοποιητικών υγείας των ζώων σε ό,τι αφορά τα προϊόντα με βάση το κρέας που εισάγονται από τρίτες χώρες, πρέπει να τροποποιηθεί 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Τα κράτη μέλη επιτρέπουν την εισαγωγή των ακόλουθων κατηγοριών νωπού κρέατος από την Ομοσπονδιακή Δημοκρατία της Γιουγκοσλαβίας, εκτός από την περιοχή Κοσσυφοπεδίου-Μετοχίων:

α) νωπού κρέατος κατοικιδίων βοοειδών και αιγοπροβάτων, με βάση τις εγγυήσεις που ορίζονται στο πιστοποιητικό υγείας των ζώων σύμφωνα με το παράρτημα Α, το οποίο πρέπει να συνοδεύει την αποστολή 7

β) νωπού κρέατος κατοικιδίων μονόπλων, με βάση τις εγγυήσεις που ορίζονται στο πιστοποιητικό υγείας των ζώων σύμφωνα με το παράρτημα Β, το οποίο πρέπει να συνοδεύει την αποστολή.

2. Τα κράτη μέλη επιτρέπουν την εισαγωγή νωπού χοιρείου κρέατος από την Ομοσπονδιακή Δημοκρατία της Γιουγκοσλαβίας πλην της περιοχής Κοσσυφοπεδίου-Μετοχίων, για σκοπούς άλλους πλην της ανθρώπινης κατανάλωσης. Τα κράτη μέλη εξασφαλίζουν ότι οι εισαγωγές αυτές πληρούν τις προϋποθέσεις της απόφασης 89/18/ΕΟΚ και της οδηγίας 92/118/ΕΟΚ και είναι σύμφωνες με τις εγγυήσεις που ορίζονται στο πιστοποιητικό υγείας των ζώων σύμφωνα με το παράρτημα Γ, το οποίο πρέπει να συνοδεύει την κάθε αποστολή.

Μετά την είσοδο στην κοινοτική επικράτεια και κατά τη μεταποίηση, η πρώτη ύλη πρέπει να αποστειρώνεται σε ερμητικώς κλειστά εμπορευματοκιβώτια κατά τέτοιο τρόπο ώστε να επιτυγχάνεται ελάχιστη τιμή F° 3. Πρέπει να διενεργείται κτηνιατρικός έλεγχος για να εξασφαλίζεται ότι στο τελικό προϊόν έχει επιτευχθεί η εν λόγω τιμή.

Άρθρο 2

Στην απόφαση 81/547/ΕΟΚ οι όροι «Γιουγκοσλαβικές Δημοκρατίες της Σερβίας, του Μαυροβουνίου και της Μακεδονίας» και «Γιουγκοσλαβία» αντικαθίστανται σε ολόκληρο το κείμενο από τους όρους «Πρώην Γιουγκοσλαβική Δημοκρατία της Μακεδονίας».

Άρθρο 3

Η απόφαση 97/222/ΕΚ τροποποιείται ως εξής:

1. Στο μέρος Ι του παραρτήματος, παρεμβάλλονται οι ακόλουθοι στόχοι, σύμφωνα με την αλφαβητική σειρά του διεθνούς κωδικού ISO:

>ΘΕΣΗ ΠΗΝΑΚΑ>

.

2. Στο μέρος ΙΙ του παραρτήματος παρεμβάλλονται οι ακόλουθοι στόχοι, σύμφωνα με την αλφαβητική σειρά του διεθνούς κωδικού ISO:

>ΘΕΣΗ ΠΗΝΑΚΑ>

.

Άρθρο 4

Η παρούσα απόφαση εφαρμόζεται από την 1η Νοεμβρίου 1997.

Άρθρο 5

Η παρούσα απόφαση απευθύνεται στα κράτη μέλη.

Βρυξέλλες, 14 Οκτωβρίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ L 302 της 31. 12. 1972, σ. 28.

(2) ΕΕ L 13 της 16. 1. 1997, σ. 26.

(3) ΕΕ L 62 της 15. 3. 1993, σ. 49.

(4) ΕΕ L 13 της 16. 1. 1997, σ. 24.

(5) ΕΕ L 206 της 27. 7. 1981, σ. 15.

(6) ΕΕ L 250 της 29. 8. 1992, σ. 46.

(7) ΕΕ L 8 της 11. 1. 1989, σ. 17.

(8) ΕΕ L 89 της 4. 4. 1997, σ. 39.

ΠΑΡΑΡΤΗΜΑ Α

>ΑΡΧΗ ΓΡΑΦΗΚΟΥ>

>ΤΕΛΟΣ ΓΡΑΦΗΚΟΥ>

ΠΑΡΑΡΤΗΜΑ Β

>ΑΡΧΗ ΓΡΑΦΗΚΟΥ>

>ΤΕΛΟΣ ΓΡΑΦΗΚΟΥ>

ΠΑΡΑΡΤΗΜΑ Γ

>ΑΡΧΗ ΓΡΑΦΗΚΟΥ>

>ΤΕΛΟΣ ΓΡΑΦΗΚΟΥ>